සිය ජීවන ගමන් මගේ අනූ හතර වැනි විය සපුරමින් සිටින කොළොන්නාව විහාර මාවතේ “පුබුදු” නිවසේ පදිංචි පී. එල්. පෙරේරා මහතා වසර 77 ක් පුරාවට දහම් පාසල් අධ්‍යාපන ගුරු සේවයේ නිරත වී ඇති ආදර්ශමත් ගුරු පියෙකි.1934 වසරේ සිට 1954 වසර දක්වා වැල්ලම්පිටිය කලවිටිගොඩැල්ල දහම් පාසලේ ප්‍රධානාචාර්යවරයා හා එහි අභිධර්මය පිළිබඳ ආචාර්යවරයා වශයෙන් කටයුතු කර ඇති මොහු ඉන්පසුව වැල්ලම්පිටිය ශ්‍රී සද්ධානන්ද දහම් පාසලේද විදුහල්පති ලෙස කටයුතු කර ඇති අතර 2005 වසරේදී කොළොන්නාව තරුණ බෞද්ධ සංගමය විසින් ආරම්භ කරන ලද “තිසරණ ඉංග්‍රීසි දහම් පාසලේද වසර 47 ක් පුරා විදුහල්පතිධූරය හොබවා ඇත.දැනටත් දහම් පාසල් ගණනාවක අභිධර්මය ඉගැන්වීම පිළිබඳ ආගන්තුක ආචාර්යවරයකු වශයෙන් ක්‍රියාකරන පෙරේරා මහතා කොළොන්නාව තරුණ බෞද්ධ සංගමයේ හිටපු සභාපති, කොළොන්නාව ශාසනාරක්ෂක බල මණ්ඩලයේ (හිටපු) නියෝජ්‍ය ලේඛකාධිකාරී ශාසනාරක්ෂක අනුමණ්ඩලයේ හිටපු ලේකම් ආදී තනතුරුද දැරූ අයෙකි.දහම් පාසල් අධ්‍යාපනයට, බුද්ධ ශාසනය හා සමාජයට පෙරේරා මහතාගෙන් සිදුවූ සේවාවට උපහාර වශයෙන් සාම විනිසුරු “චතුර අභිධර්මාචාර්ය” ධර්ම ප්‍රසාද දේශාභිමානි ලංකා පූත්‍ර ගෞරව නාමයන්ද හිමිව තිබේ..